पाएं अपने शहर की ताज़ा ख़बरें और फ्री ई-पेपरडाउनलोड करें
संग्रामपुर प्रखंड के मंगलापुर गांव के वार्ड 14 के लोग टीका लेने से इनकार कर दिए थे वहां दैनिक भास्कर में खबर छपने के बाद गुरुवार को बीडीओ दृष्टि पाठक, पीएचसी प्रभारी चिकित्सा पदाधिकारी डॉ. नीरज कुमार, पूर्व मुखिया ओमप्रकाश कुमार, सीडीपीओ, आशा फैसिलिटेटर संध्या कुमारी, आंगनबाड़ी सेविका, सहायिका आदि ने पहुंच वार्ड में संयुक्त रूप से कैंप लगाकर टोले घूमकर हर एक दरवाजे पर जाकर लोगों को समझाया और टीकाकरण शुरू किया। घंटों की मशक्कत के बाद 19 लोगों ने टीका लिया। बाकी अभी भी भय और संशय की स्थिति में है। अधिकतर ग्रामीण वृद्धों और महिलाओं ने तरह तरह की बीमारियों का बहाना बनाकर टीका लेने से परहेज किया। अधिकारी अलग अलग टोलों में गए और सभी को समझाने का पूरा प्रयास किया।
जिसके बाद लोगों ने टीका लगवा लेने का आश्वासन दिया। एक महिला से जब अधिकारियों ने पूछा कि आखिर टीका लगवाने में परेशानी क्या है तो उस घर के सभी लोगों ने जवाब दिया कि कई जगहों से सुनने को मिला है कि टीका लेने के बाद दो से तीन दिन के भीतर लोग मर जा रहे हैं। एक ने कहा कि यदि सुई सेट नहीं किया और रिएक्शन हुआ तो मरने पर जबाबदेही कौन लेगा। इस पर प्रशासनिक टीम ने टीका से होनेवाले लाभ और सुरक्षा से अवगत कराया।
बुधवार को एक व्यक्ति की कोविड संक्रमण से हो गई थी मौत
बुधवार को मंगलापुर के एक व्यक्ति की कोविड संक्रमण से हुई मौत के बाद दक्षिणी बरियरिया पंचायत के वार्ड तीन के लोगों में भी यहीं अफवाह फैला गई कि टीका लेने के बाद मौत हुई है। जब पूरी प्रशासनिक टीम वहां पहुंची तो मुखिया श्यामनारायण मिश्रा और काली मिश्रा के अथक प्रयास से उस टीम के अधिकारियों ने लोगों को टीका लेने के लिए तैयार कराया। जिसके बाद वहां टीकाकरण शुरू हुआ।
कोरोना के संक्रमण की चेन तोड़ने के लिए टीका जरूरी : डॉ. नीरज
जब अधिकारी लोगों को जागरूक कर रहे थे, इसी दरम्यान एक ग्रामीण ने अधिकारियों से भद्दे शब्दों का प्रयोग करते हुए कहा कि टीका ना लेम त जबरदस्ती देहम का। इस पर डॉ. नीरज ने समझाते हुए कहा कि यदि आपने टीका नहीं लिया तो कोरोना संक्रमण का चेन कैसे टूटेगा। आप अपने साथ साथ पूरे परिवार तथा समाज को संकट में डालेंगे। हालांकि इसके बाद कुछ लोग टीका लगवाने के लिए तैयार हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn